Държавен вестник, бр. 84, 2011 г., стр. 19

БРОЙ  84	
Д Ъ Р Ж А В Е Н  В Е С Т Н И К 	
СТР.  19  
МИНИСТЕРСТВО 
НА ФИНАНСИТЕ
Правилник за изменение и допълнение на 
Правилника за прилагане на Закона за данък 
върху добавената стойност (обн., ДВ, бр. 76 
от  2006 г.; изм. и доп., бр. 101 от 2006 г., бр. 3 
и 16 от 2007 г.,  бр. 39 и 71 от 2008 г.; доп., 
бр. 105 от 2008 г.,  изм. и доп., бр. 4 от 2009 г.; 
изм., бр. 100 от 2009 г.; изм. и доп., бр. 6 от 
2010 г.; изм. бр. 10 от 2011 г.)
§ 1. В чл. 12 се създават ал. 9 и 10:
„(9) Доставките на услуги по управление 
на въздушното движение и аеронавигацион­
но обслужване, предоставяни от Държавно 
предприятие „Ръководство на въздушното 
движение“, за които таксите се събират от 
Европейската организация за безопасност на 
въздухоплаването (Евроконтрол), се считат за 
доставки с непрекъснато изпълнение, за които 
плащането става дължимо за всеки календарен 
месец, през който са предоставени услугите.
(10) Данъчното събитие на доставките по 
ал. 9 възниква на 25-о число от календарния 
месец, следващ календарния месец, през който 
услугите са предоставени.“
§ 2. В чл. 25, ал. 1 се създава т. 4:
„4. за авиационни оператори, установени из­
вън страната – декларация по образец – при­
ложение № 25, която е предоставена при 
първата извършена доставка за календарната 
година и е валидна до края на годината.“  
§ 3. В чл. 26, ал. 1 т. 1 и 2 се изменят така:
„1. когато конкретната доставка подлежи 
на митническо оформяне – митнически до­
кумент, в който доставчикът е вписан като 
износител на стоките, заверен след потвърдено 
напускане на стоките от изходно митническо 
учреждение, или друг документ удостоверяващ 
износа, в случаите, когато е налице възмож­
ност да не се подава митнически документ 
съгласно митническото законодателство или 
ордер за зареждане, стокова разписка за за­
реждане, съплай лист, деливъри сертификат 
или друг документ за зареждане със стоки за 
потребление на борд, от който са видни на­
правлението и инициалът (име и/или номер) 
на съответния плавателен съд;
2. копие от свидетелство за регистрация 
на кораба или временно свидетелство за 
плаване;“.
§ 4. В чл. 27, ал. 2, т. 1 на края се добавя 
„или друг документ, доказващ извършване 
на услугата (приемно-предавателен протокол, 
възлагателно писмо, поръчка, заявка и др.).“
§ 5. В чл. 28 се правят следните изменения:
1. В ал. 1 т. 2 и 3 се изменят така:
„2. копие от свидетелство за регистрация 
на кораба или временното свидетелство за 
плаване;
 3. копие от документ за съответствие 
на компанията, отговарящ на изискванията 
на Международния кодекс за управление на 
безопасната експлоатация на кораби и пре­
дотвратяване на замърсяването;“.
2. В ал. 2 т. 2 се изменя така:
„2. за авиационни оператори, установени из­
вън страната – декларация по образец – при­
ложение № 25, която е предоставена при 
първата извършена доставка за календарната 
година и е валидна до края на годината;“.
§ 6. В чл. 29, ал. 1 т. 1 и 2 се изменят така:
„1. декларация по образец – приложение 
№ 26, от корабособственика, от която е видно, 
че плавателният съд извършва рейс в открито 
море, включително рейс в Европейския съюз, и 
е посочено направлението на плавателния съд;
2. копие от свидетелство за регистрация 
на кораба или временното свидетелство за 
плаване;“.
§ 7. Създава се чл. 31а:
„Доставка на услуги за управление на въздуш­
ното движение и аеронавигационно обслужване, 
предоставени на въздухоплавателни средства, 
използвани от авиационен оператор
Чл. 31а. (1) Доставката на услуги по 
управление на въздушното движение и ае­
ронавигационно обслужване, предоставяни 
от Държавно предприятие „Ръководство на 
въздушното движение“, за които таксите се 
събират от Евроконтрол, се удостоверяват 
чрез електронен документ (файл), изготвян 
и предоставян ежемесечно от Евроконтрол, 
който задължително съдържа най-малко 
следната информация:
1. данъчна основа на услугите, предоставени 
за съответния данъчен период, поотделно за 
всеки конкретен получател;
2. идентификационен номер за целите на 
ДДС за получател данъчно задължено лице, 
установен в друга държава членка, съответно 
идентификационен номер за целите на ДДС 
или подобен номер, изпълняващ същата функ­
ция, предоставен от страната по установяване 
и използван за идентифициране за получател 
данъчно задължено лице, установено извън 
Европейският съюз;
3. начислен данък общо и поотделно за все­
ки конкретен получател при следните кодове:
а) VТ – услугата е облагаема с 20 на сто, 
когато получател е данъчно незадължено лице, 
независимо от страната, в която е установено, 
или   данъчно задължено лице, установено в 
България, различно от авиационен оператор, 
извършващ предимно международни рейсове;
б) EX – услугата е облагаема с нулева ставка 
на основание чл. 31, т. 11 от закона, когато 
данъчно задълженото лице получател е уста­
новено в България и е авиационен оператор, 
извършващ предимно международни рейсове;